O politică de acceptare a migranţilor ar putea stopa fenomenul de îmbătrânire a populaţiei, fenomen care afectează şi România, spune consilierul prezidenţial Leonard Orban. Invitat la emisiunea „În faţa ta”, de la Digi24, acesta a mai precizat şi că va fi nevoie de o selecţie a migranţilor.

„E o discuție pe care politicienii trebuie să o facă. Este clar, pierdem populație, pierdem masiv. Nu e numai chestiunea legată de plecări, e vorba de natalitate, dacă mergem în continuare așa populația va scădea dramatic”, a spus Leonard Orban.

„E evident că nu e altă formulă decât să începem să avem o politică de acceptare a unor migranți, dar acceptare conștientă. Un fel de migrație selectivă. Altfel o sa ajungem la 15 milioane sau mai puțin”, a adăugat consilierul prezidențial.

Urmăriți emisiunea „În fața ta” AICI.